* હૃદયના ઊંડાણમાંથી નિત્ય ભગવાનનું નામ લેતા રહો અને પૂરેપૂરા ભાવે ઠાકુરનું શરણ લો. આસપાસની પરિસ્થિતિ પ્રત્યે તમારા મનની પ્રતિક્રિયા કેવા પ્રકારની થાય છે, તે જાણવાની પંચાતમાં ન પડો; અને આધ્યાત્મિકતાને માર્ગે તમે આગળ વધો છો કે નહીં અથવા કેટલા આગળ વધ્યા છો તેની ગણતરી કરવામાં કે નાહકનો જીવ બાળવામાં વખત ગુમાવો નહીં. પોતાની પ્રગતિનો અંદાજ પોતે કાઢવો એ તો અહંકાર છે. ગુરુ અને ઈષ્ટની કૃપામાં શ્રદ્ધા રાખો.